text: Generationer mødes i vinterferien
  11 februar 2013 kl. 16.45
  Generationerne mødes i skolernes vinterferie. På Industrimuseet i Horsens kan børn møde gamle håndværkere og store maskiner.
  Poul Jørgensen har arbejdet med store maskiner hele livet. Også dengang da man ikke gik så højt op i arbejdsmiljø.
  Folke Broholm er i dagens anledning blevet arbejdsdreng. Og han er ikke interesseret i at arbejde under de vilkår, der var dengang.
  Industrimuseet har lavet et velfærdsspil. Velfærdsspillet er interessant leg med et gran af alvor. For hvordan og hvorfor udvikler vores samfund sig, hvorfor har generationer forskellige bud på det gode liv, og har en mobiltelefon virkelig været så tung, at børn på arbejde ikke må løfte den?
  I spillet bliver familier sendt rundt i udstillingen med forskellige roller.
  